# ТЕХНИЧЕСКА СПЕЦИФИКАЦИЯ

**ЗА ВЪЗЛАГАНЕ НА ПОРЪЧКА ПО РЕДА НА ПМС 118 /2014 г. С ПРЕДМЕТ**

**„****Разработване и провеждане на 3 образователни програми, свързани с ромската култура при изпълнение на проект "Самобитната пътуваща култура на ромите на път“**

**I. ОБЩА ИНФОРМАЦИЯ**

**1.** Обществената поръчка се възлага въз основа на Договор № BGCULTURE-3.001-0022-C01 от 20.04.2023 г. проект „Самобитната пътуваща култура на ромите на път“ по програма „Културно предприемачество, наследство и сътрудничество“, финансирана от Финансовия механизъм на Европейското икономическо пространство 2014 – 2021.

Проектът е с цел да ангажира мнозинството в лицето на населението, което се идентифицира като българско, и малцинствените групи в лицето на ромите, в културни проекти и да подобри достъпа им до култура и изкуства, като по този начин да подобри тяхното положение в България, използвайки културата и изкуството като средство за развитие на умения и като път към образованието. В тази връзка Фондация САВОРЕ съвместно със своите партньори планира да изпълни следните дейности:

1. Образователни програми и уебинари;

2. Популяризиране на ромски културни инициативи

3. Провеждане на пътуващи спектакли и финален „Фестивал на ромската култура“ в кв. Факултета, София

4. Сформиране на проектен екип и управление на проекта

5. Публичност и информация на целите и дейностите по проекта

Очакваните резултати от изпълнение на проекта се изразяват в подобрена информираност за изкуства и култура на етнически и културни ромски малцинства, а така също и в подобряване на положението на ромското население в България. Интегрирането на малцинствените групи ще бъде резултат от дейностите по проекта, тъй като е отделено специално внимание на идеята представители на ромската общност да бъдат привлечени при изпълнението му.

2. Цел/и на проекта/информацията

Общата цел на проекта е да ангажира мнозинството в лицето на населението, което се идентифицира като българско, и малцинствените групи в лицето на малцинството на ромите, в културни проекти и да подобри достъпа им до култура и изкуства, като по този начин да подобри тяхното положение в България, използвайки културата и изкуството като средство за развитие на умения и като път към образованието. Целта ще бъде постигната посредством организирането на събития (включително онлайн дейности), спектакли за култура и изкуство, изложби, създаване на артистични продукти, както и образователни инициативи, които ще съживят периферните пространства и ще покажат приноса на етнически и културни малцинства към културния живот на по-малките общности, ще обогатят културния живот в по-малките градове, както и ще формират и ангажират нови публики.

Целите на проекта съответстват на програмната цел, а именно - укрепване на социалното и икономическото развитие чрез културно сътрудничество, предприемачество в областта на културата и управление на културното наследство. Специфичните цели на проекта са обвързани с постигането на основната проектна цел и са следните:

СЦ1: да ангажира 10 представители на ромското население от Народно читалище „Мануш Романов 2010“, Факултета“ чрез подготовка и организиране в рамките на 9 месеца на 3 театрални постановки и 5 танцови композиции, които ще бъдат представени по време на пътуващите спектакли.

СЦ2: да представи подготвените 3 театрални постановки и 5 танцови композиции по СЦ1 на пътуващи спектакли в райони с големи малцинствени групи, в частност роми – Сливен, Благоевград и Монтана.

СЦ3: да подобри положението на ромското население в България чрез разработване на 3 образователни програми – занаятчийство, музикална и танцова, като средство за развитие на техните умения.

СЦ4: да се запишат 2 кратки филма (по образователните програми и за подготовката и провеждането на спектаклите), 5 ромски музикални парчета и една онлайн динамична изложба, представяща ромската култура, с цел подобряване достъпа на ромското население до култура и изкуства

***3. Бенефициент –*** Фондация „Саворе“

***4. Партньори по проект***

* Танцова група „Спорид“, Исландия

***5. Целеви групи***

Проектът има широка обществена значимост, като целевите групи, върху които ще повлияе неговото изпълнението, са:

- хора от различни малцинства или етнически групи с ясен фокус върху ромски артисти, студенти, предприемачи, ученици и младежи;

-творци, заети в областта на изкуството и културата, предприемачи, представители на различни малцинствени или етнически групи, младежи;

**II. ВЪЗЛОЖИТЕЛ И РЕД НА ВЪЗЛАГАНЕ**

Настоящата поръчка се възлага по реда на Постановление на Министерски съвет № 118/2014 г. за условията и реда за определяне на изпълнител от страна на бенефициенти на безвъзмездна финансова помощ от Финансовия механизъм на Европейското икономическо пространство, Норвежкия финансов механизъм, Фонд "Убежище, миграция и интеграция" и Фонд “Вътрешна сигурност“ (ПМС № 118/2014 г.). Възложител по настоящата публична обява е Фондация „Саворе“ – бенефициент по проекта.

**III. ОПИСАНИЕ НА ПОРЪЧКАТА**

1. В обхвата на настоящата поръчка са включени следните три дейности:
   1. **Дейност 1:** Разработване и провеждане на 3 образователни програми

Дейността е част от изпълнение на Дейност 1 по проекта - „Образователни програми и уебинари“.

В изпълнение на дейността Изпълнителят следва да разработи и проведе 3 образователни програми насочени към деца от ромската общност , както следва:

* Образователната програма по занаятчийство

В нея следва да бъдат включени 2 ромски занаята – ковачество и кошничарство. Образователната програма ще е базирана на старите занаяти и ще акцентира върху идеята те да бъдат запазени и изпълнявани в 21. век чрез графичен дизайн. Целта е бъдат представени посочените занаяти на участниците в програмата, като по този начин да бъдат запазени като традиционни такива за ромски етнос. След подготовка на образователната програма Изпълнителят следва да осигури експерт за провеждане на занятията. Образователната програма ще се осъществи по изготвен от Възложителя график, като индикативно се предвиждат 2 занятия месечно. Участници в програмата ще бъдат 10 деца от ромски произход.

* Образователна програма по танцови и музикални изкуства

Изпълнителят следва да подготви програма насочена към подготовката на 5 танцови композиции, които ще бъдат представени от участниците в образователната програма. Музикалното обучение на децата следва да бъде проведено от музикален педагог. Програмата ще е насочена към работа с деца за развитие на техните певчески и музикално-слухови умения. В резултат ще бъде събрано ромското фолклорно музикално изкуство, което е предпоставка за записване на 5 песни в последващите дейности по проекта. В края на обучението Изпълнителя трябва да осигури сертификати за участниците в обучението. След подготовка на образователната програма Изпълнителят следва да осигури експерт за провеждане на занятията. Образователната програма ще се осъществи по изготвен от Възложителя график, като индикативно се предвиждат 2 занятия месечно. Участници в програмата ще бъдат 10 деца от ромски произход.

* Третата образователна програма ще бъде по актьорско майсторство.

В рамките на тази образователна програма Изпълнителят следва да подготви 3 театрални постановки - "Ромео и Жулиета", "Отело" и един авторски спектакъл по инициатива на участниците от Народно читалище "Мануш Романов 2010". След подготовка на образователната програма Изпълнителят следва да осигури експерт за провеждане на занятията. Образователната програма ще се осъществи по изготвен от Възложителя график, като индикативно се предвиждат 2 занятия месечно. Участници в програмата ще бъдат 10 деца от ромски произход.

Образователните програми ще бъдат провеждани 2 пъти месечно на територията на Народно читалище "Мануш Романов 2010", кв. Факултета според изготвен от Възложителя график.

Провеждането на образователните програми ще бъде излъчвано онлайн. Онлайн излъчването следва да бъде подсигурено от Изпълнителя съобразно т.1.3. от Техническата спецификация.

Срок за изпълнение на дейността е до 7 месеца от възлагането, но не по-късно от крайната дата за изпълнение на дейностите по проекта – 30.04.2024 г.

В рамките на тази дейност Изпълнителят ще бъде подпомаган от сформираната от Възложителя - Възложител работна група, в която ще участват представители на бенефициента и/или членове на екипа за управление на проекта. Целта на работната група ще е преглед, формулиране на становища и забележки и окончателно съгласуване и/или одобрение при изпълнение на дейността.

До 3 (три) седмици след сключване на договора трябва да се предостави актуална програма за провеждане на дейността. Програмата и графикът се съгласуват с Възложителя след преглед и становище от работната група.

* 1. **Дейност 2:** Провеждане на 6 уебинара.

Дейността е част от изпълнение на Дейност 1 по проекта - „Образователни програми и уебинари“.

В изпълнение на дейността Изпълнителят следва да проведе 6 уебинара по образователните програми. Уебинарите следва да бъдат базирани на провежданите в изпълнение на дейност 1 образователни програми. Ще бъдат проведени 6 бр. образователни уебинара по образователните програми, които ще бъдат качени на сайта на проекта.

Срок за изпълнение на дейността е до 5 месеца от възлагането, но не по-късно от крайната дата за изпълнение на дейностите по проекта – 30.04.2024 г.

В рамките на тази дейност Изпълнителят ще бъде подпомаган от сформираната от Партньора - Възложител работна група, в която ще участват представители на партньорите по проекта и/или членове на екипа за управление на проекта. Целта на работната група ще е преглед, формулиране на становища и забележки и окончателно съгласуване и/или одобрение при изпълнение на дейността.

* 1. **Дейност 3:** Осигуряване на онлайн излъчване на образователните програми.

В изпълнение на тази дейност Изпълнителят следва да осигури онлайн излъчване на провеждане на образователните програми посочени в Дейност 1. Излъчването следва да е достъпно за всички желаещи, като списък с участници ще бъде осигурен от Възложителя. За целта Изпълнителя следва да осигури онлайн платформа за до 300 участника, например „Zoom” бизнес пакет или еквивалентна.

Изпълнителят следва да отправи покани до посочените участници и да модерира излъчването на образователните програми. За целите на излъчване Изпълнителят следва да осигури и необходимата техника.

Срок за изпълнение на дейността е до 7 месеца от възлагането, но не по-късно от крайната дата за изпълнение на дейностите по проекта – 30.04.2024 г.

В рамките на тази дейност Изпълнителят ще бъде подпомаган от сформираната от Партньора - Възложител работна група, в която ще участват представители на партньорите по проекта и/или членове на екипа за управление на проекта. Целта на работната група ще е преглед, формулиране на становища и забележки и окончателно съгласуване и/или одобрение.

# IV. СРОК И МЯСТО НА ИЗПЪЛНЕНИЕ

Срокът за изпълнение на услугата е 7 месеца от датата на възлагането и, но не по-късно от срока за изпълнение на проекта - 30.04.2024 г.

Място на изпълнение – Република България, Столична община, гр. София.